SARLNUUS SONDAG 27 JANUARIE 2008 


U luister na ZS6SRL die amptelike radiostasie van die Suid-Afrikaanse Radioliga, 
die nasionale vereniging vir amateurradio in Suid-Afrika, met `n nuusbulletin 
wat elke Sondag om 08:15 SAT in Afrikaans en om 08:30 SAT in Engels uitgesaai 
word. Om na oudio via die web, of d.m.v. Echolink deur ZSGFCS te luister, 
besoek www.sarl.org.za, klik op ARMI en volg die koppelings soos aangedui. 


Hierdie, en vorige bulletins, kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser vanoggend is George, ZSONE, vanuit Pretoria met herleidings op 
28,325, 14,235, 10,130, 7,066 en 3,695 MHz ESB asook, 51,400, 438,825 en 1 297 
MHZ FM in die Pretoriagebied. (Ander nuuslesers verander soos toepaslik). 


STIL SLEUTELS 


Dit is met leedwese dat ons moet aankondig dat die sleutels van twee radioama- 
teurs onlangs stil geraak het. Hulle is: 


ZS1IV, Walter Henry Kasner op 13 January 2008 na `n kort siekbed.. 

ZSSFA, Jack Ekob, geen verdere besonderhede is beskikbaar nie. 

(POUSE) 

In die nuus vandag; 

LISENSIHERNUWINGSKENNISGEWINGS 

PRESIDENTSNET EN INTEGNET VANAAND 

RTA IN DIE WES-KAAP BELOWE `N UITKLOPGELEENTHEID TE WEES 
OA-16 SATELLIET DIEN AS SPRAAKHERHALER 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


KENNISGEWING IVM LISENSIEHERNUWINGS 
In `n brief van OKOSA aan die SARL, het OKOSA bevestig dat daar `n prob- 


leem was met die versending van kennisgewings vir lisensiehernuwings. Die 
rekenings is aan die begin van Desember gedruk maar die versendingshuis wat 
deur OKOSA gebruik word, het nie die rekenings gepos voordat die huis vir 
die vakansieseisoen gesluit het nie. Volgens OKOSA is die rekenings twee weke 
gelede gepos, wat min tyd vir betaling toelaat tot die afsnydatum van 31 Jan- 
uarie. Dit word aanbeveel dat radioamateurs maar moet betaal sodra die reken- 
ing ontvang word. 


PRESIDENTSNET EN INTEGNET VANAAND 


Die eerste Presidentsnet sal vanaand 27 Januarie om 19:00 SAT plaasvind en 
sal om 20:00 gevolg word deur INTEGNET. 


Die Skool van Fisika van die Universiteit van die Witwatersrand werk aan 
verskeie radioteleskoopprojekte as deel van hul studenteprogramme. `n esa- 
mentlike projek wat deur die Universiteit befonds word is in die beplanningsta- 
dium. Die projek sluit `n interessante aktiwiteit in vir radioamateurs wat in 
sterrekunde belangstel. 


Sluit vanaand om 20:00 aan by Tony Voorvelt, ZS6COCD, vir `n interessante 
bespreking aangaande wat beoog word en hoe radioamateurs op verskillende 
vlakke kan deelneem. 


Daar kan dmv. die SARL se web of Echolink op die bespreking ingeskakel word. 
Dmv. verskeie herhalers kan ook aan die bespreking deelgeneem word. 


RTA IN DIE WES-KAAP BELOWE `N UITKLOPGELEENTHEID TE WEES 


Die SARL se RTA, of dag van Radiotegnologie in Aksie, in die Wes-Kaap beloof 
om ʼn uitklopgeleentheid te wees met opwindende aanbiedings oor verskeie teg- 
nologieë wat amateurradio sal verbeter. Die aktiwiteit in Kaapstad vind plaas 
op Saterdag 8 Maart in die Ingenieursblok in Tenantweg van die Kaapse kampus 
van die Skiereiland Universiteit van Tegnologie. 


Om die dag mee te begin sal daar `n paneelbespreking wees wat sal aandag gee 
aan in watter rigting amateurradio oor die volgende 5 jaar gaan beweeg. Dit 
sal gevolg word deur 'n aanbieding oor spreispektrum, WiFi vir amateurradio, 
ruimteweer en HF-voortplanting vir amateurradio. Aan die praktiese kant is 
daar lesings oor APRS op HF, hoe om `n kragbron uit skroot te bou, om `n 
paar te noem. 


Die SARL se mikpunt met die RTA is om aan radioamateurs en elektroniese 
stokperdjiebeoefenaars `n insig te bied in die nuwe tegnologieë wat die dryfkrag 
agter amateurradio in die toekoms sal wees. 'Terwyl sommige van die titels 
intimiderend mag klink, sal die aanbiedings op 'n praktiese vlak wees om deur 
almal wat dit bywoon geniet te word. 


Die program sal vanaf volgende week op die webwerf van die SARL beskikbaar 
wees. 'Teken nou reeds die datum 8 Maart in u dagboek aan. 


BAKENKOMPETISIE SLUIT OP DONDERDAG 


Hierdie kompetisie sal op Donderdag 31 Januarie sluit. Drie van die bakens, 
ZSGSRL, ZS1IHMO en ZS2LAW saai `n spesiale boodskap uit. Dekodeer die 
morseboodskappe en stuur rapporte aan bcn@sarl.org.za. Daar is drie kort- 
golfhandboeke asook een 2007 ARRL-handboek te wen. Die kompetisie is in 
vier afdelings, een afdeling vir elke baken en `n algehele afdeling vir al drie bak- 
ens. Op 1 Februarie sal `n wenner vir elke afdeling aangewys word. Indien jy 
vir al drie afdelings ingeskryf het, sal jy outomaties deelneem aan die trekking 
vir die 2007 ARRL-handboek. 


Hoe om in te skryf: luister op 7 (023 kHz na elk van die deelnemende baken- 
seine en dekodeer die boodskap wat in morsekode gestuur word. Stuur jou 
boodskap aan bcn@sarl.org.za in die volgende formaat: bakenroepsein, datum 


en tyd gevolg deur die boodskap, seinverslag, jou roepsein, of naam indien jy 
ongelisensieerd is, OTH waar jy die bakenseine ontvang het, en jou volledige 
posadres. Stuur 'n aparte e-pos vir elke baken. Vir die tydperk van die kom- 
petisie sal die drie deelnemende bakens meer gereeld uitsaai. n Skedule kan 
verkry word by www.sarl.org.za, klik op services” en kies “Beacon Project". 


OA-16 SATELLIET DIEN AS SPRAAKHERHALER 


AMSAT-OSCAR 16 (AO-16), n digitale modus satelliet, wat in Januarie 1960 
gelanseer is, was nie vir gebruik beskikbaar nie terwyl die beheerspan 'n ernstige 
rekenaarprobleem hanteer het. Die satelliet is weer in werking gestel en funk- 
sioneer nou as n spraakherhaler, ten minste vir n ongespesifiseerde toetsperi- 
ode” met gebruik van FM vir ontvangs maar ESB vir uitsending. 


Vandat AO-16 ongeveer ses maande gelede herwin is, het die beheerspan 
ongeveer sesmaal onsuksesvol probeer om die satellietsagteware te herlaai. Die 
span het 'n serie van geheuetoetse gedoen wat gedui het op `n hardewarefout 
wat verhoed het dat die sagteware suksesvol aan die gang kom. 


AMSAT se Visepresident vir Bedryf, Drew Glasbrenner, KO4MA, het gesê: “Na- 
dat afgelei is dat die satelliet se rekenaarstelsel beskadig is, en tydens samesprek- 
ings oor uitgebruikneming het Jim onthou van `n serie van laevlakbevele wat 
Tom Clark, K2IO, in die satelliet se ontwerp gedurende konstruksie ingesluit 
het. Een van hierdie bevele laat toe dat `n ontvanger in hom direk aan 'n sender 
gekoppel kan word. Die eienaardigheid is dat die opwaartse sein gewone FM is 
maar dat die afwaartse sein via die BPSK-sender DSB (dubbelsyband) is. Mark 
het die satelliet vroeg hierdie week in hierdie modus geplaas en 'n aantal toetse 
uitgevoer”. 


Glasbrenner het ook gesê dat die satelliet baie goed hoor en die verminderde 
bandwydte wat volg deur gebruik van of HSB of LSB in die aardstasie-ontvanger 
“laat toe vir `n baie robuuste skakel na die aarde. Instemming op die afwaartse 
skakel is net soos vir 'n liniëre transponeerder, wat beteken eng met vinnige 
doppler. Opwaartse instemming is nie nodig nie, netsoos met die FM-modus 
BHF/UHF-satelliete. Die opwaartse skakel is 145,920 MHz FM, en die afwaartse 
skakel is 437,026 MHz ESB --/- dopplerskuif. Stuur asb. verslae per e-pos aan 
aol16@amsat.org. Geniet hierdie voël se nuwe lewe!” het Glasbrenner gesê. 


KLUBNUUS 


Die Bloemfontein Radioamateurklub hou n Vlooimark en Bring & Braai op 
Saterdag 2 Februarie by The Shack, LMB Bloemspruit. Aktiwiteit begin om 
12:00 SAT. Kontak Dennis, ZS4BS by 082 770 9126 vir meer inligting. 


U word uitgenooi na die Oos-Rand snuffelmark ook op 2 Februarie by die Oos- 
Randklub in Springs wat om 09:00 begin en tot ongeveer 12:00 duur. 


Tafels is beskikbaar, veel om te eet en drink soos altyd, hulle het selfs 
stoele. Kom kuier onder die palmbome. Hulle is ook @RV op 145,675, die 
Oos-Randherhaler. 


HEF VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak die 
komende week baie laag gaan wees. Die geomagnetiese veld sal oor die algemeen 
stil wees behalwe gedurende 1 tot 4 Februarie wanneer onrustige vlakke verwag 
word. Die verwagte effektiewe sonvlektelling sal gedurende die komende week 
minder as 5 wees. 


Die verwagte DX-toestande is goed vir die Noord-Oos en Noord-Wes paaie maar 
vrotterig vir die hoofsaaklik Noordelike rigtings. 15 m en 20 m is die beste keuse 
vir DX met moontlike 15 en 20 m-openinge vanaf 14:00 SAT na Indië. Daar is 
'n moontlikheid van kort, Hou 20 m-openinge na Australië vanaf ongeveer 07:00. 
Vanaf ongeveer 17:00 is daar moontlike kort, flou 20 m-openinge na Europa. 
Vanaf ongeveer 18:00 is daar moontlike flou 15, 20 en 80 m-openinge na die 
VSA. 


10 MH lyk na sonsonder baie belowend vir die morsekode- en digitale entoesi- 
aste. 


Plaaslik gaan toestande gedurende die dag op 40 m goed wees. 30 m behoort 
goeie resultate oor die langer afstande te lewer. 


Saans is 80 m die beste keuse. Dit is nou as die donderstorms en staties vir jou 
'n kans gaan gee. 


Onthou dat hierdie net `n voorspelling is en dat HF jou steeds kan verras. Wie 
weet, dalk hou die nuwe jaar sakke vol kontakte vir jou in? Skakel jou stel 
aan,luister en roep ook C@ om seker te maak dat jy deel van die opwinding is. 


Besoek gerus www.spaceweather.co.za vir meer inligting. 
DAGBOEK VAN GEBEURE 


27 Januarie, vanaand Presidentsnet en Integnet; 31 Januarie - Sluitingsdatum 
van SARL-HMO-bakenkompetisie; 31 Januarie Sluitingsdatum vir inskrywings 
vir Kempton Park Klas BRAE; 2 Februarie Snuffelmarkte in Springs en Bloem- 
fontein; 9 en 10 Februarie SARL HF-velddag; 16 Februarie Sluitingsdatum 
vir nominasies vir SARL-toekennings; 8 Maart RTA in Kaapstad. 


SARLnuus nooi klubs en individue uit om nuusberigte wat vir radioamateurs en 
kortgolf luisteraars van belang is in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp nie later nie as 
die Donderdag wat die bulletindatum voorafgaan. 


Die SARL nooi u ook om na die program Amateur Radio Mirror International, 
wat om 10:00 SAT op 145,750 MHz in die Pretoriagebied met herleidings op 7 
(82, 7 205 en 17 590 kHrz, te luister. Vir oudiostrome en Echolink deur ZS6FCS, 
besoek www.sarl.org.za, klik op ARMI en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
George, ZSONE, saamgestel is. 


'n Voorspoedige week word aan almal toegewens, 73. 
/EX 


